EXTRACTO DA CONVOCATORIA DE SUBVENCIÓNS PARA O FINANCIAMENTO DOS GASTOS DERIVADOS DA PRESENTACIÓN DE CANDIDATURAS DE PROXECTOS SUBVENCIONABLES AO ABEIRO DO PLAN DE RECUPERACIÓN, TRANSFORMACIÓN E RESILIENCIA NO ÁMBITO DO TURISMO DEPORTIVO SOSTIBLE
ADMINISTRACIÓN LOCAL — Provincial — Deputación Provincial (Subvencións e axudas, 03/04/2023)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/685626) Mediante o acordo núm.3.32498 da Xunta de Goberno da Deputación de Pontevedra, adoptado na sesión ordinaria de 31 de marzo de 2023, aprobáronse as bases reguladoras e a convocatoria de subvencións a entidades locais da provincia de Pontevedra con poboación inferior a 50.000 habitantes para o financiamento dos gastos derivados da presentación de candidaturas de proxectos subvencionables ao abeiro da convocatoria ao abeiro do plan de Recuperación, Transformación e Resiliencia no ámbito do turismo deportivo sostible (Compoñente 26, Investimento 2), publicadas e dispoñibles no Boletín Oficial da Provincia de Pontevedra (BOPPO) e na Sede electrónica da Deputación, https://sede.depo. gal. Todos os concellos da provincia cunha poboación de menos de 50.000 habitantes, segundo a correspondente certificación expedida polo Instituto Galego de Estatística (IGE) referida á última actualización do censo, que desexen acollerse a esta convocatoria, que cumpran cos seus requisitos e que non se atopen incursos nas causas de prohibición para obteren a condición de beneficiarios establecidas no artigo 13.2 da LXS e no artigo 10 da LSG. Serán obxecto da subvención os gastos, realizados desde o 1 de febreiro de 2020, derivados das asistencias técnicas que se contraten para preparar a documentación necesaria para a presentación de solicitudes de subvención, así como, no seu caso, a redacción e/ou adaptación dos proxectos de investimento, que se poidan acoller á primeira convocatoria de axudas do Consello Superior de Deporte ao fomento do turismo deportivo sostible financiadas con fondos Next Generation UE, dentro do Plan de Recuperación, Transformación e Resiliencia (Compoñente 26, Investimento 2) para o ano 2023 e á que se poidan presentar as entidades locais. Esixirase a acreditación de que se presentou á convocatoria. En concreto, poderán ser obxecto das axudas todos aqueles gastos derivados das asistencias técnicas externas que se contraten para a preparación da documentación de solicitude de subvención necesaria e a súa presentación á convocatoria correspondente, incluídos os derivados dos traballos de redacción dos proxectos e/ou calquera outros documentos técnicos que se precisen como por exemplo os plan de uso das instalacións e/ou espazos deportivos sobre os que se pretende actuar. O procedemento de concesión e xustificación das subvencións que se outorguen no marco deste programa rexeranse por estas bases, de conformidade co disposto na Disposición adicional oitava da Lei 38/2003, de 17 de novembro, xeral de subvencións. Con todo, para o non previsto nelas aplicaranse supletoriamente a Lei 38/2003, de 17 de novembro, xeral de subvencións (LXS), o seu regulamento de desenvolvemento, aprobado polo Real decreto 887/2006, de 21 de xullo (RLXS), a Lei 9/2007, de 13 de xuño, de subvencións de Galicia (LSG) e disposicións que a desenvolvan, a Ordenanza xeral de subvencións da Deputación Provincial de Pontevedra (OXSDEPO), as bases de execución do orzamento provincial e as restantes normas de dereito administrativo e, no seu defecto, as normas de dereito privado. O financiamento deste programa ascende a un total de DOUSCENTOS NOVENTA E CINCO MIL EUROS (295.000,00€) financiados con fondos propios da Deputación con cargo ao orzamento provincial do exercicio 2023, imputables contra a aplicación orzamentaria 2023/942.3410.762.99. No caso de existir crédito sobrante, poderá procederse ao prorrateo entre todas as solicitudes que cumpran os requisitos ata o tope máximo do orzamento da actuación subvencionable que sinalen na súa solicitude. O prazo de presentación das solicitudes de subvencións que se acollan a este programa é de QUINCE (15) días hábiles, contados desde o día seguinte ao da publicación do extracto desta convocatoria no Boletín Oficial da Provincia de Pontevedra (BOPPO) e na Base de Datos Nacional de Subvencións (BDNS). As solicitudes presentaranse obrigatoriamente na Sede electrónica da Deputación de Pontevedra, https://sede.depo. gal, de acordo co procedemento electrónico establecido para o efecto. Deberá acompañarse a documentación esixida conforme a base décima. Se algún concello presenta a súa solicitude presencialmente requiriráselle que a emende a través da súa presentación electrónica. Se tal emenda se efectúa fóra do prazo de presentación de solicitudes, limitarase á presentación electrónica do previamente entregado presencialmente, sen que sexa posible engadir outros documentos ou rectificar os xa achegados. — Procedemento de concesión: concorrencia non competitiva, conforme os requisitos e criterios establecidos nas bases primeira, cuarta e sexta das reguladoras do programa — Gastos subvencionables: os recollidos para cada modalidade na base primeira — Compatibilidade: si — Forma de pago: transferencia — Forma de xustificación: mediante a achega da conta xustificativa, xustificantes de gasto, facturas e demais documentación xustificativa, segundo o previsto na base décimo sexta — Prazo máximo de execución: desde a data de presentación de solicitudes acollidas a esta convocatoria ata a finalización do prazo de presentación de solicitudes da primeira convocatoria de axudas do Consello Superior de Deportes ao fomento do turismo deportivo sostible financiadas con fondos Next Generation UE, dentro do Plan de Recuperación, Transformación e Resiliencia (Compoñente 26, Investimento 2) para o ano 2023 á que se poidan presentar. — Prazo máximo de xustificación: tres meses dende a finalización do prazo de presentación de solicitudes da primeira convocatoria de axudas do Consello Superior de Deportes ao fomento do turismo deportivo sostible financiadas con fondos Next Generation UE, dentro do Plan de Recuperación, Transformación e Resiliencia (Compoñente 26, Investimento 2) para o ano 2023 á que se poidan presentar. Pontevedra, 31/03/2023 A Presidenta, María del Carmen Silva Rego